b'\n_START_ARTICLE_\nKilimand\xc5\xa1aron lumet (novelli)\n_START_PARAGRAPH_\nKilimand\xc5\xa1aron lumet, my\xc3\xb6s Kilimanjaron lumet (The Snows of Kilimanjaro) on Ernest Hemingwayn novelli vuodelta 1936. Sen on suomentanut Jouko Linturi vuonna 1958 ja Kalevi Nyyt\xc3\xa4j\xc3\xa4 vuonna 1991._NEWLINE_Novelli on alun perin ilmestynyt vuonna 1936 Esquire-lehdess\xc3\xa4 ja sen j\xc3\xa4lkeen useissa kokoelmissa. Linturin suomennos on julkaistu valikoimassa Kilimand\xc5\xa1aron lumet, joka ilmestyi 1958 ja on valikoima kokoelmasta The first forty-nine stories. Nyyt\xc3\xa4j\xc3\xa4n suomennos on ilmestynyt kokoelmassa Ensimm\xc3\xa4iset 49 kertomusta (The first forty-nine stories)._NEWLINE_Novellissa kirjailija Harry on loukannut jalkansa safarilla ja jalka on tulehtunut. Kuolemaa odottaessaan h\xc3\xa4n keskustelee vaimonsa kanssa ja muistelee menneit\xc3\xa4. Novellissa on esipuhe, jossa Hemingway kertoo Kilimanjaron huipulle j\xc3\xa4\xc3\xa4tyneest\xc3\xa4 leopardista._NEWLINE_Novellista on my\xc3\xb6s ohjattu elokuva, Kilimanjaron lumet (Snows of Kilimanjaro), jonka on ohjannut Henry King vuonna 1952.'